ประกาศกระทรวงการพัฒนาสังคมและความมั่นคงของมนุษย์ประกาศกระทรวงการพัฒนาสังคมและความมั่นคงของมนุษย์เรื่องวิธีการจ่ายเงินค่าจัดการศพ หรือค่าจัดการศพและสงเคราะห์ครอบครัวการใช้จ่ายและการเก็บรักษาเงินของสมาคมฌาปนกิจสงเคราะห์ อาศัยอำนาจตามความในมาตรา ๗ และมาตรา๑๔ วรรคสอง แห่งพระราชบัญญัติการฌาปนกิจสงเคราะห์ พ.ศ. ๒๕๔๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ และมาตรา ๔๕ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงการพัฒนาสังคมและความมั่นคงของมนุษย์ออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกระทรวงการพัฒนาสังคมและความมั่นคงของมนุษย์เรื่อง วิธีการจ่ายเงินค่าจัดการศพ หรือค่าจัดการศพและสงเคราะห์ครอบครัว การใช้จ่ายและการเก็บรักษาเงินของสมาคมฌาปนกิจสงเคราะห์ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในกรณีที่สมาชิกสมาคมฌาปนกิจสงเคราะห์ถึงแก่ความตายให้สมาคมฌาปนกิจสงเคราะห์จ่ายค่าจัดการศพ หรือค่าจัดการศพและสงเคราะห์ครอบครัวให้แก่บุคคลที่สมาชิกได้ระบุไว้ในใบสมัครให้เป็นผู้รับเงินสงเคราะห์และหรือเป็นผู้จัดการศพซึ่งต้องเป็นบุคคล ดังต่อไปนี้(๑) สามี ภริยา บุตร บิดามารดา(๒) พี่น้องร่วมบิดามารดาเดียวกัน(๓) พี่น้องร่วมบิดาหรือมารดาเดียวกัน(๔) ปู่ ย่า ตา ยาย(๕) ลุง ป้า น้า อา(๖) ผู้อุปการะเลี้ยงดูหรือผู้อยู่ในอุปการะเลี้ยงดูในกรณีไม่มีบุคคลที่สมาชิกระบุไว้ในใบสมัครหรือมีบุคคลที่ระบุไว้ในใบสมัครแต่ไม่อาจจัดการตามเจตนาของสมาชิกได้หรือในกรณีที่สมาชิกไม่ได้ระบุบุคคลใดไว้ในใบสมัคร บุคคลตามวรรคหนึ่งอาจยื่นคำร้องต่อสมาคมฌาปนกิจสงเคราะห์เพื่อขอเป็นผู้จัดการศพก็ได้เมื่อสมาคมฌาปนกิจสงเคราะห์ได้รับคำร้องตามวรรคสองและได้พิจารณาแล้วเห็นว่าบุคคลนั้นสามารถเป็นผู้จัดการศพของสมาชิกได้จริง ให้สมาคมฌาปนกิจสงเคราะห์จ่ายเงินค่าจัดการศพให้แก่บุคคลนั้นแต่ถ้าสมาคมฌาปนกิจสงเคราะห์เห็นว่าบุคคลนั้นไม่สามารถเป็นผู้จัดการศพได้ หรือไม่มีบุคคลตามวรรคหนึ่งยื่นคำร้องภายในระยะเวลาตามที่กำหนดไว้ในข้อบังคับให้สมาคมฌาปนกิจสงเคราะห์จัดการศพให้แก่สมาชิกที่ถึงแก่ความตายตามสมควรแก่ฐานานุรูปและประเพณีทางศาสนาของสมาชิกนั้นเมื่อได้ปฏิบัติตามวรรคสามแล้ว ยังคงมีเงินค่าจัดการศพหรือค่าจัดการศพและสงเคราะห์ครอบครัวเหลืออยู่ให้สมาคมฌาปนกิจสงเคราะห์จ่ายเงินส่วนที่เหลืออยู่ให้แก่บุคคลที่สมาชิกได้ระบุไว้ในใบสมัครแต่ถ้าไม่มีบุคคลที่สมาชิกระบุไว้ในใบสมัครให้สมาคมฌาปนกิจสงเคราะห์จ่ายเงินดังกล่าวให้แก่บุคคลในวรรคหนึ่งตามลำดับก่อนหลังโดยผู้อยู่ลำดับก่อนย่อมตัดสิทธิผู้อยู่ลำดับหลัง ถ้ามีผู้อยู่ในลำดับเดียวกันหลายคนให้สมาคมฌาปนกิจสงเคราะห์แบ่งเงินค่าจัดการศพหรือค่าจัดการศพและสงเคราะห์ครอบครัวที่เหลืออยู่ให้แก่ทุกคนในสัดส่วนที่เท่ากันหากไม่อาจแบ่งเงินให้แก่บุคคลใดได้ให้เงินนั้นตกเป็นของแผ่นดินข้อ ๔ ให้สมาคมฌาปนกิจสงเคราะห์จ่ายเงินค่าจัดการศพหรือค่าจัดการศพและสงเคราะห์ครอบครัวครั้งแรกเท่าที่เรียกเก็บได้ภายในเจ็ดวันนับแต่วันที่ได้รับคำขอและให้จ่ายส่วนที่เหลือภายในเก้าสิบวันนับแต่วันที่สมาคมฌาปนกิจสงเคราะห์ได้จ่ายเงินดังกล่าวครั้งแรกข้อ ๕ค่าใช้จ่ายในการดำเนินกิจการตามข้อบังคับของสมาคมฌาปนกิจสงเคราะห์มีได้ในกรณีดังต่อไปนี้(๑) ค่าเบี้ยประชุม ค่าเบี้ยเลี้ยงค่าพาหนะ และค่าเช่าที่พักของกรรมการสมาคมฌาปนกิจสงเคราะห์(๒) เงินเดือน ค่าจ้างและค่าล่วงเวลาของเจ้าหน้าที่สมาคมฌาปนกิจสงเคราะห์(๓) ค่าเบี้ยเลี้ยง ค่าพาหนะและค่าเช่าที่พักของเจ้าหน้าที่สมาคมฌาปนกิจสงเคราะห์(๔) เงินสมทบกองทุนประกันสังคมกองทุนบำเหน็จ และค่าเครื่องแบบของเจ้าหน้าที่สมาคมฌาปนกิจสงเคราะห์(๕) ค่าใช้จ่ายเกี่ยวกับการประชุมใหญ่(๖) ค่าลงทะเบียนในการเข้าร่วมประชุมฝึกอบรมสัมมนาของกรรมการและเจ้าหน้าที่สมาคมฌาปนกิจสงเคราะห์(๗) ค่าใช้จ่ายในการจัดซื้อที่ดินอาคาร และครุภัณฑ์ต่าง ๆ หรือจัดจ้าง การก่อสร้าง ต่อเติมอาคารของสำนักงานสมาคมฌาปนกิจสงเคราะห์(๘) ค่าเช่าที่ดินและอาคารสำนักงานสมาคมฌาปนกิจสงเคราะห์(๙) ค่าใช้จ่ายในการจัดซื้อวัสดุค่าซ่อม ค่าบำรุงรักษา ค่าเสื่อมราคา(๑๐) ค่าใช้จ่ายด้านสาธารณูปโภคเช่น ค่าน้ำ ค่าไฟฟ้า ค่าโทรศัพท์ ค่าไปรษณีย์(๑๑) ค่าใช้จ่ายภาษีเงินได้ตามประมวลรัษฎากรค่าธรรมเนียมต่าง ๆ ที่เกี่ยวกับการดำเนินกิจการของสมาคมฌาปนกิจสงเคราะห์(๑๒) ค่าใช้จ่ายสำหรับผู้ทำบัญชีผู้ตรวจบัญชี ผู้สอบบัญชี ผู้ชำระบัญชี และค่าใช้จ่ายในการเลิกสมาคมฌาปนกิจสงเคราะห์(๑๓) ค่าพวงหรีดและค่าพิธีกรรมทางศาสนาของสมาชิกสมาคมฌาปนกิจสงเคราะห์(๑๔) ค่าใช้จ่ายอื่น ๆ ตามที่นายทะเบียนกลางให้ความเห็นชอบค่าใช้จ่ายตาม (๑) (๒) (๓) (๔) และ (๑๓) ต้องวางเป็นระเบียบและนำเสนอที่ประชุมใหญ่อนุมัติและส่งให้นายทะเบียนเพื่อพิจารณาให้ความเห็นชอบก่อนทั้งนี้ ภายในกำหนดสามสิบวันข้อ ๖ การเก็บรักษาเงิน ให้สมาคมฌาปนกิจสงเคราะห์นำเงินฝากไว้กับธนาคารของรัฐธนาคารพาณิชย์ หรือสหกรณ์ตามกฎหมายว่าด้วยสหกรณ์ ในนามของสมาคมฌาปนกิจสงเคราะห์[๒]ถ้าสมาคมฌาปนกิจสงเคราะห์จะเก็บรักษาเงินสดไว้ในมือให้สมาคมฌาปนกิจสงเคราะห์คำนึงถึงความเหมาะสมและความจำเป็น ทั้งนี้ จะต้องกำหนดจำนวนเงินนั้นไว้ในข้อบังคับด้วยข้อ ๗การใช้จ่ายเงินและการเบิกถอนเงินของสมาคมฌาปนกิจสงเคราะห์ ให้นายกสมาคมฌาปนกิจสงเคราะห์และกรรมการอื่นอีกไม่น้อยกว่าสองคนลงลายมือชื่อร่วมกันในการอนุมัติค่าใช้จ่ายและเบิกถอนเงินข้อ ๘ในกรณีที่มีปัญหาหรือข้อโต้แย้งเกี่ยวกับการปฏิบัติตามประกาศนี้ ให้ผู้อำนวยการสำนักงานกิจการสตรีและสถาบันครอบครัวเป็นผู้วินิจฉัยชี้ขาดประกาศณ วันที่ ๒๗ ธันวาคม พ.ศ. ๒๕๔๕อนุรักษ์ จุรีมาศรัฐมนตรีว่าการกระทรวงการพัฒนาสังคมและความมั่นคงของมนุษย์ประกาศกระทรวงการพัฒนาสังคมและความมั่นคงของมนุษย์ เรื่อง วิธีการจ่ายเงินค่าจัดการศพหรือค่าจัดการศพและสงเคราะห์ครอบครัว การใช้จ่าย และการเก็บรักษาเงินของสมาคมฌาปนกิจสงเคราะห์(ฉบับที่ ๒)[๓]ปริญสินีย์/ผู้จัดทำ๒๐กุมภาพันธ์ ๒๕๕๕[๑] ราชกิจจานุเบกษา เล่ม ๑๒๐/ตอนพิเศษ๓๑ ง/หน้า ๑๐/๑๓ มีนาคม ๒๕๔๖[๒] ข้อ ๖ วรรคหนึ่ง แก้ไขเพิ่มเติมโดยประกาศกระทรวงการพัฒนาสังคมและความมั่นคงของมนุษย์ เรื่อง วิธีการจ่ายเงินค่าจัดการศพหรือค่าจัดการศพและสงเคราะห์ครอบครัว การใช้จ่าย และการเก็บรักษาเงินของสมาคมฌาปนกิจสงเคราะห์(ฉบับที่ ๒)[๓] ราชกิจจานุเบกษา เล่ม ๑๒๘/ตอนพิเศษ ๔ง/หน้า ๓๓/๑๔ มกราคม ๒๕๕๔